Wonderlik, wonderlik. Met aankoms na ’n lang rit was daar koffie en beskuit en melk in die yskas - al die klein dingetjies tel groot punte. Rod's View het ’n uitstekende uitsig en volledige kombuis. Daar is regtig niks wat ’n mens kort kom nie. Liz is ’n uitstekende gasvrou, die plek word regtig netjies in stand gehou en opgegradeer. Ek sal Rod's view altyd aan almal aanbeveel. Hulle gaan my beslis weer binne ’n maand of twee se tyd weer sien.
Buiten die goed-toegeruste selfsorghuis, het die klein dingetjies ons baie beïndruk. Die boks koekies, koffie, tee en suiker is voorsien, die melk in die yskas om vir jou 'n koppie koffie te maak as jy aankom. Die bad en strandhanddoeke. Die vuurmaakhout vir die eerste braai. Uitstekende gehalte van lakens en dekens.
Liz is 'n wonderlike gasvrou, en geen moeite is vir haar te veel nie. Die plekkie is modern, en baie goed toegerus. Het selfs privaat toegang tot die strand.
Dit is 'n heerlike plek naby aan alles, baie rustig met alles wat jy nodig het. Ons sal vir seker weer wil gaan. Daar kort net 'n skottelgoedwasser.